CELEX: 32010D0681
Language: da
Date: 2010-11-09 00:00:00
Title: 2010/681/EU: Kommissionens afgørelse af 9. november 2010 om et spørgeskema til medlemsstaternes rapportering for perioden 2011-2013 om gennemførelsen af Rådets direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (meddelt under nummer K(2010) 7591)

10.11.2010   
            
            
               DA
            
            
               Den Europæiske Unions Tidende
            
            
               L 292/65
            
         KOMMISSIONENS AFGØRELSE
   af 9. november 2010
   om et spørgeskema til medlemsstaternes rapportering for perioden 2011-2013 om gennemførelsen af Rådets direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg
   (meddelt under nummer K(2010) 7591)
   (2010/681/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (1), særlig artikel 11, stk. 1,
   under henvisning til Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (2) og
   ud fra følgende betragtninger:
   
               (1)
            
            
               I henhold til artikel 11, stk. 1, i direktiv 1999/13/EF skal medlemsstaterne udarbejde rapporter om gennemførelsen af direktivet på grundlag af et spørgeskema eller en formular, som Kommissionen udformer efter proceduren i artikel 6 i direktiv 91/692/EØF.
            
         
               (2)
            
            
               Medlemsstaterne har i overensstemmelse med Kommissionens beslutning 2002/529/EF af 27. juni 2002 om et spørgeskema til medlemsstaternes rapportering om gennemførelsen af Rådets direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (3) udarbejdet rapporter om gennemførelsen af direktivet for perioden 1. januar 2003-31. december 2004.
            
         
               (3)
            
            
               Medlemsstaterne har i overensstemmelse med Kommissionens beslutning 2006/534/EF af 20. juli 2006 om et spørgeskema til medlemsstaternes rapportering om gennemførelsen af direktiv 1999/13/EF i perioden 2005-2007 (4) udarbejdet rapporter om gennemførelsen af direktivet for perioden 1. januar 2005-31. december 2007.
            
         
               (4)
            
            
               I henhold til Kommissionens beslutning 2007/531/EF af 26. juli 2007 om et spørgeskema til medlemsstaternes rapportering for perioden 2008-2010 om gennemførelsen af Rådets direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (5) skal medlemsstaterne udarbejde rapporter om gennemførelsen af direktivet for perioden 1. januar 2008-31. december 2010 senest den 30. september 2011.
            
         
               (5)
            
            
               Den fjerde rapport skal dække perioden fra den 1. januar 2011 til den 31. december 2013.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 6 i beslutning 91/692/EØF —
            
         VEDTAGET DENNE AFGØRELSE:
   Artikel 1
   Medlemsstaterne anvender spørgeskemaet i bilaget til denne afgørelse til udarbejdelse af rapporten for perioden 1. januar 2011-31. december 2013, som skal forelægges Kommissionen i henhold til artikel 11, stk. 1, i direktiv 1999/13/EF.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 9. november 2010.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EFT L 85 af 29.3.1999, s. 1.
   
      (2)  EFT L 377 af 31.12.1991, s. 48.
   
      (3)  EFT L 172 af 2.7.2002, s. 57.
   
      (4)  EUT L 213 af 3.8.2006, s. 4.
   
      (5)  EUT L 195 af 27.7.2007, s. 47.
   
      BILAG
      
         Spørgeskema om gennemførelsen i perioden 2011-2013 af direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg
      
      1.   Generel beskrivelse
      
      Anfør venligst, hvilke relevante ændringer der er foretaget i national lovgivning i rapporteringsperioden vedrørende direktiv 1999/13/EF.
      2.   Hvilke anlæg er omfattet?
      
      
                  2.1.
               
               
                  Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, hvor mange af de anlæg, der er omfattet af direktiv 1999/13/EF, der henhører under de nedennævnte kategorier pr. 31. december 2013:
                  
                              —
                           
                           
                              det samlede antal anlæg
                           
                        
                              —
                           
                           
                              antallet af anlæg, der også er omfattet af direktiv 2008/1/EF (IPPC-direktivet)
                           
                        
                              —
                           
                           
                              antallet af anlæg, der er registreret eller godkendt i henhold til direktiv 1999/13/EF
                           
                        
                              —
                           
                           
                              antallet af anlæg, der er registreret eller godkendt under anvendelse af reduktionsprogrammet
                           
                        
                              —
                           
                           
                              antallet af anlæg, der er omfattet af en undtagelse, jf. artikel 5, stk. 3, litra a), i direktiv 1999/13/EF. Vedlæg venligst en liste over de pågældende anlæg og angiv begrundelsen for hver enkelt indrømmet undtagelse
                           
                        
                              —
                           
                           
                              antallet af anlæg, der er omfattet af en undtagelse, jf. artikel 5, stk. 3, litra b), i direktiv 1999/13/EF. Vedlæg venligst en liste over de pågældende anlæg og angiv begrundelsen for hver enkelt indrømmet undtagelse.
                           
                        
            
                  2.2.
               
               
                  Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, hvor mange af de anlæg, der er omfattet af direktiv 1999/13/EF, der henhører under de nedennævnte kategorier:
                  
                              —
                           
                           
                              antallet af anlæg, der er registreret eller godkendt i henhold til direktiv 1999/13/EF i indberetningsperioden
                           
                        
                              —
                           
                           
                              antallet af væsentligt ændrede anlæg, der er registreret eller godkendt i henhold til direktiv 1999/13/EF i indberetningsperioden.
                           
                        
            
                  2.3.
               
               
                  Oplys venligst, hvordan listen over godkendte og registrerede anlæg og resultaterne af emissionsovervågningen er stillet til rådighed for offentligheden, jf. artikel 12, stk. 1 og 2, i direktiv 1999/13/EF. Hvis oplysningerne er offentligt tilgængelige på internettet, oplyses URL’en. I modsat fald oplyses det nøjagtigt, hvortil henvendelse skal ske for indhentning af oplysningerne.
               
            3.   Substitution
      
      Angiv venligst for de tyve aktiviteter i bilag II A, afsnit I, og aktiviteterne i bilag II A, afsnit II, hvilke af følgende stoffer eller blandinger der stadig anvendes den 31. december 2013, og de (anslåede) mængder (ton/år): stoffer eller blandinger, som på grund af deres indhold af flygtige organiske forbindelser, der er klassificeret som kræftfremkaldende, mutagene eller reproduktionstoksiske ifølge Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger, har fået tildelt eller skal være forsynet med faresætning H340, H350, H350i, H360D eller H360F eller risikosætning R45, R46, R49, R60 eller R61.
      Angiv venligst stofferne ved deres IUPAC-navn og CAS-nummer, hvis et sådant foreligger, og blandingerne ved én handelsbetegnelse og med tilføjelse af de relevante stoffer, de indeholder.
      Angiv venligst tillige en liste med de stoffer, der anvendes som erstatning for ovennævnte stoffer og blandinger (valgfrit).
      4.   Overvågning
      
      Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, hvor mange anlæg der i 2012 overvåges kontinuerligt med henblik på kontrol af overholdelsen af artikel 8, stk. 2, i direktiv 1999/13/EF.
      5.   Overholdelse
      
      Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, følgende tal for 2012:
      
                  —
               
               
                  Hvor mange driftsledere der ikke har opfyldt bestemmelserne i direktiv 1999/13/EF
                  
                              a)
                           
                           
                              fordi dataene i artikel 8, stk. 1, i direktiv 1999/13/EF enten ikke er indberettet eller er utilstrækkelige til at gøre det muligt for de kompetente myndigheder at kontrollere overholdelsen
                           
                        
                              b)
                           
                           
                              i forbindelse med manglende overholdelse af andre bestemmelser i direktiv 1999/13/EF, særlig artikel 3, stk. 2, artikel 4, stk. 2, artikel 5 og artikel 8, stk. 2 og 3.
                           
                        
            
                  —
               
               
                  Hvor mange anlæg de kompetente myndigheder i medfør af artikel 10, litra b), i direktiv 1999/13/EF har suspenderet eller inddraget godkendelsen af i tilfælde af manglende overholdelse.
               
            6.   Emissioner
      
      Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, hvor mange ton flygtige organiske forbindelser der er udledt i 2012. Oplys venligst, om tallet er baseret på målte, beregnede og/eller skønnede data.
      7.   Om muligt angiv venligst:
      
      
                  —
               
               
                  hvor meget personale (hos nationale, regionale og lokale myndigheder) der er inddraget i implementeringen og håndhævelsen af direktiv 1999/13/EF (valgfrit)
               
            
                  —
               
               
                  disse myndigheders samlede udgifter (EUR om året) hertil (valgfrit).
               
            8.   Andre bemærkninger